Rákarein

Rákarein (fræðiheiti: Sporostatia testudinea) er fléttutegund af flikruætt. Nafn fléttunnar vísar til þess að þal hennar virðist skipt í samsíða reinar með rákum.

Útbreiðsla og búsvæði
Rákarein finnst um nær allan heim og í mörgum lífbeltum. Hún finnst á Norðurheimskautasvæðinu og Suðurskautlandinu og í öllum heimsálfum þar á milli nema Afríku. Á Íslandi vex rákarein víða um land en er sérlega algeng á Miðhálendinu og hátt til fjalla þótt hún finnist einnig á láglendi.

Á Íslandi finnst rákarein á basalti en annars staðar vex hún á öðru undirlagi, til dæmis á graníti í Kaliforníu.Ryan, B. (1990). Lichens and air quality in the Emigrant Wilderness, California: A baseline study.  Arizona State University, Tempe.

Samband við aðrar tegundir
Í Altai-fjöllum er rákarein hýsill fyrir sníkjufléttuna Rhizocarpon pusillum sem vex á rákarein.Alexsandrovich, D. E., Alexsandrovna, K. L., Petrovich, A. M., Stepanovich, Z. I., & Alfredovich, D. A. (2012). Additions to the lichen biota of the Altai mountains (Siberia). IV. Turczaninowia, 15(3).

Efnafræði
Rákarein inniheldur fléttuefnið gyrófórinsýru. Þalsvörun hennar er K-, C+ rauð, KC+ rauð og P-.

 Tilvísanir 

Flokkur:Flikruætt